
VšĮ „Milijonas ąžuolų“
Įm. K. 304770371
Žirgupės g. 18, Avižieniai, LT-14184 Vilniaus r.
www.milijonasazuolu.lt
FB Milijonas ąžuolų Lietuvai
Email: milijonasazuolu@gmail.com
Tel.: 8 618 12181

Projektas „Milijonas ąžuolų Lietuvai“
[image: ]Projekto Misija: Sodinti ąžuolus, apsijungiant su savo esme, su gamta ir Kūrėju, atkuriant savo ryšį su protėviais ir stiprinant šaknis su Lietuva.  

Pagrindinis projekto tikslas: Sąmoningai, t.y. suvokiant projekto misiją ir dalyvaujant fiziškai, pasodinti milijoną ąžuolų Lietuvoje daigintų iš lietuviškų gilių.  
Kiti projekto tikslai: Bendrystės, bendruomenių skatinimas. Ritualinių jėgos vietų projektavimas ir apsodinimas ąžuolais. Pasodintų ąžuolų priežiūros paslaugų organizavimas.  

Veiklos kryptys ir projekto eiga: 
1. Ąžuolai, įgyti savomis lėšomis ir sodinami pavienių asmenų ar organizacijų savose teritorijose. 
2. Ąžuolai, nupirkti už projekto “Milijonas ąžuolų Lietuvai”  lėšas ir sodinami bendruose, t.y. savivaldybių ar urėdijų žemės plotuose (norintys gauti nemokamus ąžuolus – kuria ąžuolų pasakas). 
3. Visi pasodinti ąžuolai registruojami į vieną bendrą registrą www.milijonasazuolu.lt 
4. Ieškoma parkų, urėdijų, Savivaldybių, valstybės įstaigų, kurios turi arba gali skirti laisvas teritorijas ąžuolų sodinimui. 
5. Organizuojamos talkos pasodintų ąžuoliukų bendruose plotuose priežiūrai ir laistymui. 
6. Ąžuolai daiginami ir auginami konteineriuose
7. Organizuojamos gilių rinkimo talkos ir ąžuoliukų daiginimas, auginimas konteineriuose. 
8. 2018 metų pagrindiniai numatyti darbai: 
a) vyks du visuotiniai ąžuolų sodinimai – pavasarį (gegužės 13d.) ir rudenį, kurių metu bus pasodinta apie 10 tūkstančių ąžuolų. Nemokami, t.y. už sukurtas pasakas ir legendas,  dalinami ąžuolai tą dieną bus prisistatyti keturiuose Lietuvos miestuose: Vilnius, Klaipėda, Kaunas, Panevėžys.
b) išleisti projekto dalyvių sukurtų pasakų knygą “Milijono ąžuolų pasakos ir legendos” 
c) rudenį suorganizuoti gilių rinkimo talkas ir pasodinti 100 tūkstančių gilių į konteinerius, kuriuose jos bus auginamos 3 – 5 metus. 
9. Jau nuveikti darbai: 
a) Pasodinta virš dviejų šimtų ąžuolų. Angelų kalvoje, Trakų rajone pasodinta 111 ąžuoliukų, kiti – įvairiose Vilniaus vietose.

Projekto viešinimas: 
1. Internetinė svetainė, FB, Instagram, respublikinė ir regioninė spauda.
2. Informacinių rėmėjų paieška, informacijos sklaida per mokymo įstaigas ir bendruomenes.
3. Projekto pristatymas dalyvavaujant viešuose renginiuose, pvz.: Litexpo parodose, miestų šventėse. 

Projekto finansavimas:
1. Projektas finansuojamas organizacijų ir privačiomis rėmėjų lėšomis arba natūra: ąžuoliukai, transportas, mediena, projekto viešinimas, dizaino darbai. 
2. Projektui reikalingos lėšos renkamos parduodant “Milijono ąžuolų pasakos ir legendos” knygas ir kt. pridėtinius produktus, siuvenyrus viešuose renginiuose ir parodose. 

Birutė Jakučionytė tel.: 8 618 12181, el. paštas: milijonasazuolu@gmail.com

